|  |  |  |
| --- | --- | --- |
| **№, дата на получаване** | **Данни на подателя (име и/или ел. поща), въпрос** | **Разяснение от УО** |
| **Дата на публикуване 27.12.2019 г.** | | |
| **Запитване № 1**  (18.12.2019) | **Ангелин Бахчеванов** e-mail: [gs-mbox@gelesoft.com](mailto:gs-mbox@gelesoft.com)  *Повечето лектори в ЦПО преподават на граждански договори - възможно ли е доказването на преподавателски опит да става със служебна бележка/удостоверение от съответното ЦПО за брой курсове, часове и теми преподавани от съответния лектор?* | Във връзка с Вашия въпрос следва да имате предвидРаздел 22.2 „Методика за оценка на проектните предложения“, т. 5 от Условията за кандидатстване съгласно която при оценка на проектните предложения по критерии 2.1, 2.2, 2.3 и 2.4 ще бъде оценяван специфичния професионален опит на лекторите, които провеждат курса/семинара. Обстоятелствата по критериите се доказват със следните документи: диплома за висше образование; документи, доказващи опит (трудова книжка, служебна книжка, удостоверение за преподавателски стаж по специалността и/или служебна бележка за учебна натовареност и/или друг документ от работодател за придобития опит и/или стаж).  Следва да имате предвид, че оценителната комисия ще извърши оценка по отношение на съответствието на дейностите, включени в проектното предложение с критериите за административно съответствие и допустимост, въз основа на представеното проектно предложение, в т.ч. всички приложени изискуеми документи. |
| **Запитване № 2**  (18.12.2019) | **Ангелин Бахчеванов** e-mail: [gs-mbox@gelesoft.com](mailto:gs-mbox@gelesoft.com)  *Здравейте!*  *Имам още един въпрос по процедура № BG 06RDNP001-1.001, подмярка 1.1:*  *2. В Прил. 13 (Списък с документи) от Приложения за изпълнение, както и в Прил. 9 (Списък задължителни елементи) от Приложения за кандидатстване е записано, че "Размерът на финансовата помощ се намалява в случай, че се установи, че бенефициентът не е изпълнил всички елементи на разходите от таблицата..".*  *Въпросът е ако лекторите и/или курсистите са от същото населено място или същата или близка община, задължителни ли ще са за всички елементи като пътни разходи, нощувка и вечеря или ще са само за тези лектори и/или курсисти, които са от друго по-далечно нас.място или община* | Съгласно глава Б „Изменение и прекратяване на административния договор, финансово изпълнение на проектите и мерки за информиране и публичност“, т. 2.16.1. от Условията за изпълнение, за да бъде получена цялата стойност за съответния стандартен разход за един обучаем, трябва да са изпълнени всички елементи от дейностите от Приложение 8 „Списък на разходите по елементи“.  Съгласно т. 2.16.2 от същата глава за доказване извършването на всеки елемент, формиращ стойността за един обучаем, бенефициентът следва да представи попълнено Приложение №9 „Декларация-протокол за полученото обучение/участие в семинар“, подписано от обучаемия и от ръководителя на обучаващата организация. Цитираното приложение следва да доказва изпълнението на елементите, които формират общата стройност на стандартния разход. При условие, че за съответното лице не са изпълнени всички елементи от Приложение 8 „Списък на разходите по елементи“, формиращи общата сума за един обучаем, ДФ „Земеделие“ РА ще изплати помощта до размера на извършените разходи за реално изпълнените и доказани дейности.  В допълнение във връзка с Вашия въпрос, при изпълнение на дейностите, включени в проектното предложение следва да се спазва приложимото националното законодателство в съответната област, включително Наредбата за командировките в страната. |
| **Дата на публикуване 10.01.2020 г.** | | |
| **Запитване № 3**  (31.12.2019) | e-mail: [eu\_consult@abv.bg](mailto:eu_consult@abv.bg)  *Във връзка с процедура BG06RDNP001-1.001 по подмярка 1.1 Професионално обучение и придобиване на умения, Моля за Вашите разяснения по поставените въпроси:*   1. *Включват ли се часовете за полагане на изпит в курсовете от 30ч., 100ч. и 150ч.* 2. *Има ли ограничение в броя на часовете предвидени за полагане на изпит, както и ограничения по отношение на броя часове по практика и теория за изпитите?* 3. *По критерий 1.1 /Оценка на учебната програма/ към приложение 5 за курса от 150ч. е записано, че в учебната програма е необходимо да бъдат включени модули с учебни часове насочени към Фокус област 2А), Фокус област 2Б) и Фокус област 5Д) за получаване на максимален брой точки-36.*   *Същевременно в т. 22.1.3. от условията за кандидатстване за получаване на максимален брой точки кандидатите е необходимо да включат в курса от 150ч. модули с учебни часове насочени към Фокус област 2А), Фокус област 2Б) и Фокус област 5А).*  *Моля за вашите указания кои от фокус областите е необходимо да бъдат включени в курса от 150ч. за получаване на максимален брой точки по критерий 1.1.*   1. *При условие че обучаващата организация не разполага със собствена база за провеждане на практическата и теоретична част от курса, а ползва помещения под наем, необходимо ли е договорите за наем на базите за практическо и теоретично обучение да бъдат нотариално заверени и какъв е техния минимален срок на действие?* 2. *При условие че, в курсовете от 150ч. индикативно е заложена включването на над 20% от обучаемите да бъдат млади земеделски стопани или одобрени за подпомагане по подмярка 6.1 от ПРСР 2014-2020; за получаване на съответния приоритет по 1.3 от т. 22.1.3. към условията за кандидатстване.*   *При набиране на обучаеми лица за провеждане на курса е възможно да бъдат включени и малки стопанства, одобрени за подпомагане по мерки от Тематичната подпрограма за малки стопанства по ПРСР 2014-2020;*  *В тази връзка ще бъдат ли отнети точки по критерий 1.3 от т. 22.1.3. към условията за кандидатстване при положение, че сбора от обучаемите мл.фермери и фермери одобрени по Тематичната подпрограма за малки стопанства са над 20% от обучаемите лица за съответния курс?*   1. *Необходимо ли е да се уведомява МЗХ и ДФЗ за съответната промяна във вида на обучаемите лица след подписване на административния договор?* 2. *При условие, че в проекта се предвижда провеждането на 6 бр. курса от 150ч. по една и съща тема, професия и специалност възникват следните въпроси:*   *Допустимо ли е провеждане на повече от един бр. идентични курсове по една и съща тема, професия и специалност от 150 часовите курсове?*  *Необходимо ли е да се изготвят учебни планове съгласно приложение 1 за всеки един курс поотделно, като се има предвид,че курсовете са идентични.*  *Благодаря за отговорите.* | 1. Съгласно т. 13.1 от Условия за кандидатстване, за да бъдат допустими за финансиране курсовете за обучение трябва да бъдат с минимална продължителност 30 учебни часа, 150 учебни часа или 100 учебни часа. В посочената минимална продължителност на обучителните курсовете не влизат часовете за провеждане на задължителните изпити за завършване на съответния вид курс съгласно приложимото национално законодателство в съответната област. 2. Провеждането на изпитите за завършване на съответния вид курс се осъществява съгласно националното законодателство в съответната област, включително посоченото в Условията за кандидатстване за конкретния вид дейност. 3. Съгласно т. 3 от раздел 21.2 „Техническа и финансова оценка“ от Условията за кандидатстване техническа и финансова оценка на проектните предложения по процедурата се извършва по критерии и методика, посочени в раздел 22 „Критерии и методика за оценка на проектните предложения“. В т. 22.1.3 от Условия за кандидатстване е определено, че за получаване на максимален брой точки по критерий 1.1 в учебната програма на дългосрочен курс с минимална продължителност 150 учебни часа трябва да бъдат включени модул/модули с учебни часове по теми, насочени към Фокус област 2А, Фокус област 2Б и Фокус област 5А. 4. Съгласно т. 24.15 от Раздел 24. „Списък на документите, които се подават на етап кандидатстване“ от Условията за кандидатстване документите, които се подават на етап кандидатстване са: документи за собственост, наем или други документи, които да доказват правото на ползване на материално-техническа база, в която ще се проведе теоретичното и/или практическото обучение за периода на провеждането на курса/семинара. От друга страна, изпълнението на дейностите по проекта следва да е в съответствие и с националното законодателство в съответната област.   Законът за задълженията и договорите не изисква нотариална заверка на подписите, но Ви обръщаме внимание, че съгласно чл. 112 от Закона за собствеността и чл. 4, буква „е“ от Правилника за вписванията договорите за наем на недвижим имот за срок по-дълъг от една година се вписват в Агенция по вписванията. Също така, в чл. 3 от Правилника за вписванията е определено, че подлежат на вписване само актове, които са извършени по нотариален ред или са с нотариално заверен подпис, като това не се отнася за вписването на актове, издадени от надлежните държавни органи. Разясненията по реда на чл. 26, ал. 8 от ЗУСЕСИФ се дават само по отношение на условията за кандидатстване по настоящата процедура.   1. Съгласно т. 22.1.3 от Условията за кандидатстване за получаване на максимален брой точки по критерий 1.3 за курс с минимална продължителност от 150 учебни часа е необходимо над 20% от предвидения общ брой обучаеми лица, които ще бъдат включени в обучението да отговарят на условието за малки стопанства, одобрени за подпомагане по мерки от Тематичната подпрограма за малки стопанства по ПРСР 2014-2020 **и/или** да са млади земеделски стопани или да са одобрени за подпомагане по подмярка 6.1 от ПРСР 2014-2020 г. Процентът обучаеми, които отговарят на критерия може да бъде формиран, както от двете, посочени в критерия видове групи, така и само от една от групите. Обръщаме Ви внимание, че постигането на това условие ще се проследява на етап изпълнение на проекта. 2. Съгласно т. 2.3 от глава А „Техническо изпълнение на проектите“, Раздел I от Условия за изпълнение: *„Бенефициентът е длъжен да изпълни одобрения проект, съобразно одобрения формуляр за кандидатстване, Условията за кандидатстване и Условията за изпълнение на проектите, в съответствие с условията и срока, посочени в административния договор и при спазване на крайните срокове за това, посочени в т. 1 от Раздел I „Срок за изпълнение на одобрения проект“ от настоящите условия“.* Съгласно чл. 8, ал. 2, т. 7 от Административния договор Фондът има право да откаже пълно или частично изплащане на финансовата помощ, както и да изиска възстановяване на част или цялата помощ, ако Бенефициентът не е уведомил Фонда за настъпването на факти и обстоятелства от значение за изпълнението на одобрения проект. 3. Съгласно т. 13.1.11. от Условията за кандидатстване проектното предложение може да съдържа неограничен брой курсове и семинари, попадащи в обхвата на допустимите дейности за съответния бюджет по т. 8.2 или по т. 8.3.   В т. 13.2.1.2. от Условията за кандидатстване е посочено, че за всеки един курс в проектното предложение трябва да се представи Приложение №1 или Приложение №1А по образец.  Обръщаме Ви внимание, че съгласно т. 13.2.1.1 „Условия за допустимост на курсове за обучение“ от Условия за кандидатстване, участниците във всеки курс трябва да бъдат разпределени в учебни групи, с максимален брой до 30 лица в група, които се обучават по едно и също време и място по учебната програма на дадения курс.  Също така имайте предвид, че съгласно т. 27.1. „Основни термини и дефиниции използвани в условията за кандидатстване“ е дадено следното определение за „курс“ - „съвкупност от специални занятия с разработена учебна програма за част от професия или за обучение за повишаване на квалификацията, за постигане на конкретни цели на обучението“, като в случай на по-голям брой обучаеми лица, същите трябва да бъдат обособени в учебни групи до 30 лица. |